Antonio Bibalo

Antonio Gino Bibalo ()Pedersen, Morten Eide. (2009, 13. februar). Antonio Bibalo. I Norsk biografisk leksikon. Henta 6. mars 2014. var ein norsk-italiensk pianist og samtidskomponist. I Noreg gjekk han under kallenamnet «Nino». Komponisten Olav Anton Thommessen har sagt fylgjande om han: «Antonio Bibalo er den einaste operakomponisten her til lands som har fått til noko.»

 Biografi 

Antonio Bibalo utdanna seg til pianist i Trieste og tok diplomeksamen ved musikkonservatoriet i byen i 1946. Han reiste til London i 1953 der han heldt fram med å studera komposisjon, særleg under Elisabeth Lutyens som var ein forkjempar for tolvtonemusikk. Etter å ha reist på ferie til Larvik i 1956, bestemte Bibalo seg for å slå seg ned der. Han vart norsk statsborgar i 1967. I høve åttiårsdagen hans i 2002 arrangerte Larvik kommune eit eige Bibalo-år og det vart reist to statuer av han; ei på Den Norske Opera og ei i Larvik. I 2003 vart det gjeve ut ei festskriftbok til komponisten. Den fekk namnet Antonio Bibalo: Musica e vita - Vita e musica, og inneheldt tekstlege helsingar frå Synne Skouen, Rolf Gupta og Elef Nesheim m. fl. Boka vart redigert av Lasse Thoresen og Tordis Valland, og illustrasjonane vart utvalde av kona til komponisten, biletkunstnaren Grete Lis Bibalo.

Då komponisten gjekk bort i 2008, vart han bisett i Larvik kyrkje der både ein katolsk og ein luthersk prest forretta. Ordføraren i Larvik, Øyvind Riise Jenssen, uttalte då at «Folk flest er nok ikkje klar over kor stor han var».Østlandsposten, 01.07.08: Vakker bisettelse av Antonio Bibalo. Forfattar: Bjørn-Tore Sandbrekkene.

 Utvalde verk 

Kammermusikk 

 1968: Autunnale 
 1982: The Savage

Operaer

 1958/1962: The smile at the foot of the ladder 
 1965: Frøken Julie 
 1981: Gjengangere
 Macbeth, urframført 1990.

 Prisar og utmerkingar 

 Æresborgar av Larvik kommune
 1991: Riddar av St. Olavs Orden
 1992: Lindemanprisen
 2001: Statens æresstipend

 Kjelder 

 Biografi om Bibalo på Mic.no, 15.03.02. Vitja 06.03.14.

Fotnotar

Kategori:Folk frå Larvik
Kategori:Italienske komponistar
Kategori:Italienske pianistar
Kategori:Norske komponistar
Kategori:Norske pianistar
Kategori:Operakomponistar
Kategori:Moderne komponistar
Kategori:St. Olavs Orden